Pakao (Dante)

Pakao (Inferno) je dio Božanstvene komedije. Priča pakla jeste da se Dante u trideset i petoj godini našao u mračnoj i divljoj šumi. Lutao je čitavu noć, dok u zoru nije izašao iz nje i naišao na podnožje nekog brda. Ugledavši ga, počne se penjati, ali mu na put stanu tri zvijeri i to: pantera, lav i vučica. Htjele bi da se vrati odakle je i izašao. Od tih zvijeri spasi ga Vergilije, slavni rimski pjesnik, autor Eneide, pozivajući ga da krene sa njim kroz pakao i čistilište, a da bi došao do raja trebat će mu pratnja Beatriče (njegove ljubavi i u pravom životu koja je umrla mlada). Uostalom, ona je Vergilija i poslala da izbavi Dantea od velikih opasnosti u kojima se bio našao.

 Po pjevanjima 
Pakao, kojim će proći Dante sa Vergilijem, ima devet krugova. Što su grijesi teži, to je krug niži i uži.
mini|desno|250p|Botičelijev prikaz pakla (1490)
 Limb- u njemu su nekršteni (od djece do čuvenih ljudi 1490pretkrišćanskog doba). Tu je smješten i Vergilije (tu još sreće Horacija, Ovidija i druge). Duše u limbu nisu podvrgnute mučenju. Patnja im se sastoji u tome što ih muči čežnja bez nade. Pred drugim krugom je Minos koje određuje u koji će krug duše ići.
 Užasan vihor vitla dušama koje su za života bile podvrgle razum strastima (tu razgovara sa Frančeskom koja mu priča o svojoj ljubavnoj aferi sa Paolom od Riminija-bratom njenog muža).
 Kerber muči proždrljivce
 Tvrdice i rasipnici moraju gurati veliko kamenje u suprotnim smerovima
 Gnjevni (bjesni) grešnici se moraju tući u močvarnoj rijeci Stiks dok se ljenjivci guše ispod vode. Tu Dante prepoznaje Filipa Argentije svoga političkog neprijatelja i uživa gledajući kako su ga drugi grešnici raskomadali.
 Tu su užareni grobovi, a u njima krivovjerci-heretici (tu sreće svoga političkog protivnika Farianta).
 Tu su divljaci nasilnici. Ovaj krug je podijeljen u tri manja koncentrična pojasa:
 Nasilnici protiv ljudi i imovine - u rijeci Flegeton
 Nasilnici protiv sebe samih - samoubice i raspuštenjaci pretvoreni u trnovito drveće koje komadaju psi
 Nasilnici protiv boga - grešnici su u pustinji u kojoj vatra pada sa neba (U sedmom krugu Dante razgovara sa Pierom della Vigna)
 (ili) Malebolge (zle jaruge) sastoji se od deset jaraka:
 Podvođači i zavoditelji zauvijek hodaju u suprotnim smjerovima
 Laskavci - leže u ljudskim fekalijama
 Trgovci crkvenim stvarima, funkcijama i službama sa glavama u rupama dok im tabani gore u vatri
 Čarobnjaci i lažni proroci, glave su im zavrnute tako da uvijek gledaju unazad
 Korumpirani političari zarobljeni u rijeci vrele smole
 Licemjeri, natjerani da nose na sebi zlatne plaštove teške kao olovo
 Lopovi koje ujedaju otrovne zmije
 Lažni savjetnici zarobljeni u plamenu. Među njima Dante susreće i Uliksa (Odiseja). S mnogo razumijevanja Dante sluša pričanje tog junaka iz trojanskog rata, koji se zbog žudnje za znanjem i otkrićima uputio sa svojim drugovima u mora iza Herkulskih (danas Gibraltarskih) vrata da u njima nađe smrt
 Griješnici koji su počeli neslogu- tijela im bivaju rasječena na pola, pa zacijeljena, pa rasječena...
 Krivotvoritelji (alhemičari, imitatori...). Svaki od njih je kažnjen drugačije
 Tu su izdajice koji su zaleđeni u ledu. U zavisnosti od vrste oni mogu biti zaleđeni do pola pa i cijeli. Tu spadaju:
 Pape
 Izdajice rodbine
 Izdajice političkih kolega. Tu je Grof Ugolino.
 Izdajice gostiju
 Izdajice dobročinitelja. Među kojima je najveći Lucifer. Nakon pobune zlih anđela protiv Boga, Lucifer je padom na Zemlju u Jerusalemu otvorio pukutinu u obliku lijevka (pakao).Nalazi se na dnu pakla gdje mašući krilima izaziva zamrzavanje rijeke Kokit (rijeka jadikovanja).Pola Luciferovog tijela se nalazi u zaleđenom jezeru.Lucifer ima tri glave i u svakoj žvače po jednog od najvećih svijetskih grešnika: Judu koji je izdao Isusa, Kasija i Bruta koji su izdali Julija Cezara.

 Lista likova (glavnih) 

DANTE- autor i protagonist u Božanstvenoj komediji. U početku pakla žali grešnike ali kasnije shvaća da su to zaslužili i da su dobili božiju pravdu.

VERGILIJE- Danteov vodič kroz pakao. osuđen je na limb pošto se rodio prije Isusovog rođenja. U djelu je prikazan kao mudar i koristan Danteu.

BEATRIČE- jedna od blagoslovljenih u raju; šalje Vergilija da pomogne Danteu. Kao Dante i Vergilije i Beatriče je historijska ličnost. Beatriče ima manju ulogu u paklu za razliku od Čistilišta i raja.

(mnogo sporednih likova koje Dante susreće u paklu)

 Jezik i stil 

Kao što je rečeno u biografiji Aligijerija, on je koristio Italijanski, firentinski dijalekt, u svom djelu. To je značilo da je mnogo ljudi moglo čitati to djelo, a ne samo neki intelektualni krugovi, zato se sa pravom može reći da je Dante otac italijanskog jezika. Takođe, djelo je puno i latinizama i neologizama. Stilski djelo je različito i zavisi od raspoloženja protagoniste. Nekada je ton komičan nekada tragičan, svečan ili ponizan.

Također pogledajte
 Božanstvena komedija

 Vanjski linkovi 

 Online tekst
 "Digital Dante" – O Danteu i njegovim djelima.
 Read Dante Alighieri 's works on Read Print  – Besplatne knjige za učenike, profesore i dr.

Kategorija:Literatura